શહેરના વસ્ત્રાલરોડ પર આવેલ ગણેશપાર્ક સોસાયટીમાં રહેતા અશ્વિનભાઇ મહાદેવભાઇ મોટકા રામોલ ટોલ ટેક્સ ખાતે મેનેજર તરીકે ફરજ બજાવે છે. રામોલ પોલીસ સ્ટેશનમાં તેમણે ફરિયાદ દાખલ કરાવી છે કે એક અજાણ્યો માણસ એક્ટિવા લઇને ટોલ ઓફિસ પર આવેલો અને કહ્યું હતું કે રામોલમાં રહું છું, તમારે પાંચ-પાંચના સિક્કા જોઇએ છે? મારી પાસે વીસ હજાર રૂપિયાની સિક્કા પડેલ છે. આમ કહેતાં ટોલ ટેક્સમાં સિક્કાની જરૂર હોવાથી તેઓ લાલચમાં આવી ગયા હતા.